CELEX: 32003R0582
Language: hu
Date: 2003-03-31 00:00:00
Title: A Bizottság 582/2003/EK rendelete (2003. március 31.) az őszibarackra és nektarinra vonatkozó forgalmazási előírások megállapításáról szóló 2335/1999/EK rendelet módosításáról

Fontos jogi nyilatkozat

|

32003R0582

Hivatalos Lap L 083 , 01/04/2003 o. 0037 - 0038

		A Bizottság 582/2003/EK rendelete(2003. március 31.)az őszibarackra és nektarinra vonatkozó forgalmazási előírások megállapításáról szóló 2335/1999/EK rendelet módosításárólAZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb a 47/2003/EK bizottsági rendelettel [1] módosított, a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendeletre [2], és különösen annak 2. cikke (2) bekezdésére,mivel:(1) A 46/2003/EK rendelettel [3] módosított 2335/1999/EK bizottsági rendelet [4] megállapítja az őszibarackra és a nektarinra vonatkozó minőségi minimumkövetelményeket.(2) Annak érdekében, hogy elkerüljék a nem megfelelő minőségű termékek forgalomba hozatalát, az őszibaracknak és a nektarinnak megfelelően fejlettnek és kielégítően érettnek kell lennie.(3) A 2335/1999/EK rendeletet ezért módosítani kell.(4) Tekintettel az első közösségi őszibarackok és nektarinok forgalomba hozatalának időpontjára, ennek a rendeletnek a lehető legrövidebb időn belül hatályba kell lépnie.(5) Az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,ELFOGADTA EZT A RENDELETET:1. cikkA 2335/1999/EK rendelet melléklete e rendelet mellékletének megfelelően módosul.2. cikkEz a rendelet az Európai Unió Hivatalos Lapjában való kihirdetését követő harmadik napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 2003. március 31-én.a Bizottság részérőlFranz Fischlera Bizottság tagja[1] HL L 7., 2003.1.11., 64. o.[2] HL L 297., 1996.11.21., 1. o.[3] HL L 7., 2003.1.11., 61. o.[4] HL L 281., 1999.11.4., 11. o.--------------------------------------------------MELLÉKLETA 2335/1999//EK rendelet melléklete II. címének (Minőségre vonatkozó előírások) A. pontjában (Minimumkövetelmények) a második albekezdés után a következő albekezdéssel egészül ki:"Az őszibaracknak és a nektarinnak megfelelően fejlettnek és kielégítően érettnek kell lennie."--------------------------------------------------